**OBČINA ŽIROVNICA**

**VAŠKI ODBOR VRBA**

**ZAPISNIK 8. seje VAŠKEGA ODBORA VRBA, ki je bila**

**v četrtek 13. marec 2025 ob 20.00 uri v prostorih lokala FIT v Radovljici**

**Prisotni:**

* Janko Vidic, predsednik VO Vrba,
* Robert Šiler, član VO Vrba,
* Gregor Emeršič, član VO Vrba

**DNEVNI RED:**

1. Pregled zapisnika 7. (zadnje) seje Vaškega odbora Vrba
2. Pregled dela VO v letu 2024
3. Plan dela VO za leto 2025
4. Razno

**1. Pregled zapisnika 7. seje Vaškega odbora Vrba**

Člana VO sta bila predhodno obveščena, da si na spletni strani Občine Žirovnica pod zavihkom VO Vrba pregledata Zapisnik 7. seje VO Vrba.

Pod 3. točko Razno smo podali predloge na občino za ureditev in umiritev prometa od novega krožišča obvoznice Vrba pa do križišča za Vrbo na regionalni cesti Jesenice- Lesce.

Odgovor Ministrstva za infrastrukturo na posredovani predlog je občina prejela in nam ga posredovala 21. februarja 2025, s katerim pa smo lahko le delno zadovoljni.

V dopisu sporočajo, da bodo koncesionarju izdali nalog za ureditev prometne signalizacije za omejitev hitrosti na tem odseku na 70 km/h.

O drugih dveh predlogih (označitev prehoda za pešce pri avtobusnih postajah in posodobitev križišča z dodatnim pasom za zavijanje v levo (v smeri Lesc)) pa ni bilo navedenega odgovora v dopisu.

Vsekakor pa je potrebno še naprej vztrajati da občina ponovno pošlje dopis za ta dva predloga!

**2. Pregled dela VO v letu 2024**

VO Vrba je v letu 2024 uspešno izvedel:

- v mesecu aprilu (13.) čistilno akcijo v sodelovanju z občino,

- v mesecu juniju (9.) vaško srečanje,

- v mesecu decembru (21.) novoletno obdarovanje otrok – Božiček 2024.

Finančna sredstva ki jih dobi VO od občine (1000 €) so bila v celoti porabljena za:

- vaško srečanje (račun trgovina Blažič; 546,88 €),

- Božiček (račun UNIKA TTI; 430,89 €),

kar skupaj znese **977,77 €.**

**3. Plan dela VO za leto 2025**

Načrtovane aktivnosti VO za leto 2025:

- čistilna akcija v sodelovanju z občino v mesecu aprilu,

- vaško srečanje (piknik) v mesecu juniju,

- novoletno obdarovanje otrok – Božiček 2025 v mesecu decembru (Prešernova domačija),

- po potrebi sestanek z županom g. Pogačarjem.

**4. Razno**

1. Potrebna nujna popravila:

* na novi strehi gospodarskega poslopja na Prešernovi domačiji (manjkajoči strešniki že od močnejšega vetra 24. decembra 2024),
* na kamniti škarpi pri vaški lipi (manjkajo kamni v škarpi okoli lipe).

1. Sanacija cestišča pri Šivicu; zaradi nepravilno položenega asfalta na cesti, se tam v dolžini cca. 15m in v širina 1,5 m ob daljšem ali močnejšem deževju zastaja voda, na to smo že opozorili na 1. seji VO (26. april 2023) podžupana, g. Zupana, ki je obljubil da bodo težavo preverili in poizkusili najti rešitev (jašek).

Rešitve še ni, mogoče je čas sedaj, pri gradnji obvoznice, da se ta meteorna voda spelje v jašek obvoznice.

1. Priprava članka za objavo v naslednji številki Novic občina Žirovnica (10. april) glede obvoznice Vrba.

V raznih medijih se pojavljajo »zgodbice« o obvoznici Vrba, v katerih pa se posamezni vaščani Vrbe, ki že od samega začetka nasprotujejo gradnji, predstavljajo v imenu vseh vaščanov proti sami gradnji, kar seveda ni res, zato želi VO preko občinske glasila pojasniti in hkrati opozoriti te posamezniki da s tem prenehajo.

Seja je bila zaključena ob 22.00 uri.

Predsednik VO Vrba

Janko Vidic

Poslano na e-naslov:

* Občina Žirovnica,
* Šiler Robert,
* Emeršič Gregor.